MUNICIPIUL SATU MARE

Aparatul de specialitate al Primarului

Direcția Patrimoniu

Serviciul Patrimoniu, Concesionări, Închirieri

Nr. 56006/19.09.2025

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Patrimoniu- Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

 la proiectul de hotărâre privind aprobarea Protocolului de colaborare între UAT Municipiul Satu Mare și S.C. Tempero Group SRL în vederea realizării unui sens giratoriu la intersecția străzii Careiului cu strada Ștefan Ștețiu și strada Platanului

 Tempero Group SRL reprezentată de Pavel Dan Gabriel în calitate de asociat unic și administrator, prin cererea depusă și înregistrată la Primăria Municipiului Satu Mare sub nr. 54539/12.09.2025, solicită încheierea unui Protocol de colaborare cu Municipiul Satu Mare în vederea amenajării, pe cheltuială proprie, a unui sens giratoriu la intersecția străzii Careiului cu strada Ștefan Ștețiu și strada Platanului, străzi care fac parte din domeniul public al Municipiului Satu Mare.

 Societatea deține în proprietate imobilele teren identificate cu nr. cadastral 168297, 164221 și 166928 Satu Mare care sunt amplasate la intersecția străzii Careiului cu strada Ștefan Ștețiu, imobile pe care intenționează edificarea unui spațiu comercial, conform reglementărilor urbanistice existente în zonă.

În configurația actuală, intersecția străzii Careiului cu strada Ștefan Ștețiu și strada Platanului nu poate deservi accesul la parcelele cu nr. cadastrale 168297, 164221 și 166928 datorită asigurării unui nivel de serviciu inferior celui necesar, în momentul de față intersecția fiind ”în cruce” iar în cazul amenajării zonei cu funcțiuni multiple, nivelul de serviciu asigurat nu este suficient.

Prin amenajarea sensului giratoriu, se va asigura accesul facil dinspre/spre toate direcțiile.

Precizăm ca toate cheltuielile pentru realizarea investiției vor fi suportate de către și S.C. Tempero Group SRL iar după finalizarea obiectivului, va fi predat Municipiului Satu Mare.

Față de cele expuse mai sus, raportat la prevederile art. 129 alin.(2) lit. c) și alin. (6) litera c) din O.U.G nr. 57/2019 privind Codul Administrativ, cu modificările și completările ulterioare, se justifică inițierea și aprobarea prezentului proiect de hotărâre, cu atât mai mult că nu implică nici un fel de costuri din partea UATM Satu Mare.

Având în vedere considerentele ce preced înaintăm Consiliului Local al Municipiului Satu Mare prezentul proiect de hotărâre cu propunere de aprobare.

 Director executiv Şef serviciu

 Ghiarfaș Adelin Cristian Faur Mihaela

Faur Mihaela/2ex